Miss Grand Philippines

An Miss Grand Philippines iyo an pambabaying nasyonal na pagarayonan sa Filipinas, linansar kaidtong 2014 ni John Dela Vega, na iyo an kagmukna kan "House of JDV", saro sa pinakapigmimidbid na kampo para sa pagtuod nin pagarayonan sa nasyon. An nanggana sa contest marepresentar sa nasyon sa saiyang magurang na platapormang internasyonal, Miss Grand International. Sa kooperasyon kan Binibining Pilipinas Charities, Inc. (BPCI), an ibang nasyonal na pinalista kan pagarayonan na Binibining Pilipinas nanombrahan na magpartisipar sa pagarayonan na  Miss Grand International kaidtong 2013 asin 2015.

Kaidtong 2016, an lisensya kan kompetisyon ibinalyo sa BPCI. Sa irarom kan superbisyon kan BPCI, poon 2016 sagkod 2022, an mayoriya kan mga representante kan Filipinas sa pagarayonan na Miss Grand International direktang diniterminaran sa paagi kan kontes na Binibining Pilipinas, apwera sa 2020 season, na kun saen an runner-up kan dating edisyon nanombrahan na magpartisipar. An pagarayonan na Miss Grand Philippines, sa ibong na lado, buminalik bilang sarong suhay na plataporma kaidtong 2023 kan an prankisa ipinasa sa ALV Pageant Circle sa irarom kan pamayo kan talent manager asin negosyanteng si Mr. Arnold L. Vegafria.

Poon kan inception kan pagarayonan na Miss Grand International kaidtong 2013, an Filipinas nakapagana na nin sarong gana pagkatapos ni Christine Juliane Opiaza akuon an titulo kan Miss Grand International 2024 sunod kan resignasyon ni Rachel Gupta kan India. An posisyon na first runner-up duwang beses nakamit, ni Nicole Cordoves kaidtong 2016 asin Samantha Bernardo kaidtong 2020.

Toltolan